Legal Document

Category: 110

Text:
41. ΒΑΣΙΛΙΚΟΝ ΔΙΑΤΑΓΜΑ υπ’ αριθ.580 της 11 Ιουν./12 Ιουλ. 1966 (ΦΕΚ Α΄  136) Περί εκτελέσεως του Α.Ν υπ’ αριθ. 1998/39 περί σημάτων. Έχοντες υπ’ όψει τας διατάξεις του άρθρ. 38, παρ. 6 του Α.Ν. 1998/1939 «περί σημάτων», ως ετροποποιήθη και συνεπληρώθη δια του Νόμ. 3205/55, ως και την υπ’ αριθ. 428/66 γνώμην του Συμβουλίου Επικρατείας, προτάσει του Ημετέρου επί του Εμπορίου Υπουργού, απεφασίσαμεν και διατάσσομεν: Άρθρ.1.-1.Αι μεταβολαί αι αναφερόμεναι εις την επωνυμίαν ή την έδραν του δικαιούχου του σήματος, ως και εις το πρόσωπον του πληρεξουσίου δικηγόρου ή του αντικλήτου, καταχωρούνται εις το βιβλίον εκθέσεως σημάτων. 2.Η καταχώρησις των ως άνω μεταβολών, ως και των μεταβολών περί μεταβιβάσεως σήματος, υπογράφονται παρά του αρμοδίου Τηματάρχου ή του αναπληρωτού του, ή παρ’ υπαλλήλου του Τμήματος επί 5ω τουλάχιστον βαθμώ, οριζομένου δι’ αποφάσεως του Υπουργού Εμπορίου. Παρά των αυτών ως άνω προσώπων υπογράφονται και τα εκδιδόμενα αντίγραφα των εκθέσεων σημάτων. Άρθρ.2.-1.Αι υποβαλλόμεναι δηλώσεις περί καταθέσεως σήματος και αι συναφείς προς τούτοις αιτήσεις και ενέργειαι της υπηρεσίας τηρούνται εις ειδικόν αρχείον, τα της οργανώσεως του οποίου καθορίσθησαν δι’ αποφάσεως του Υπουργού Εμπορίου. Άρθρ.3.-Άμα τη υποβολή της δηλώσεως περί καταθέσεως σήματος, χορηγείται τω δηλωτή, εφ’ όσον επιθυμεί, βεβαίωσις, υπογραφομένη υπό αρμοδίου Τμηματάρχου, περιέχουσα τα στοιχεία του δηλούντος και του πληρεξουσίου δικηγόρου, τον αρ. και την ημερομηνίαν της συνταχθείσης εκθέσεως και την απεικόνισιν του κατατεθέντος σήματος. Εις τον επί του Εμπορίου Υπουργόν ανατίθεμεν την δημοσίευσιν και εκτέλεσιν του παρόντος. (Αντί για τη σελ.180,61)Σελ.180,61(α) Τεύχος 716-Σελ.7 Εμπορικά και Βιομηχανικά σήματα 11.Δ.β.40-41